Шэбатныкъо ятэ Орзэмэджэр Чырты къырагъэк1и нартымэ тхьэматэу къафагъэк1уагъ. Нартымэ лъэшэу ар къины къафэхъугъ. Тэ тхьэматэ къытхэк1ытагъэба зыфэп1он фэдэ агу къихьагъ. Орзэмэдж аук1ынджэ щэщынэхэти, тхьагьэпц1ыгъэджэ агъэк1одынэу агу къихьагъ. Сэтэнаер бзылъфыгъэ 1ушэу щытыгъэти нартымэ ягухэлъы гу лъетэ. Шэбатныкъор къызыфэхъуджэ ятэ римыгъаш1эу ч1ы ч1эгъыджэ арегъэп1у. Ап1ун зэхъум ч1ы ч1эгъым шы, хьэпаниит1у, бгъэшхъуит1у а1оу зэрэгъэсэнхэу ч1ит1упщхьагъэх. К1алэри л1ы хъугъэ, шыри шы хъугъэ. Ятэу Орзэмэджэр нартмэ агъэл1энэу зэхалъхьагъэ, ежь къафэк1ожьырэп. Нартхэр Орзэмэдж зэрэтемык1отыхэр къагуры1уагъэти зэ1ук1эм бжъэу щи1этытым щэнаутэр халъхьаны агъэл1энэу рахъуахьыгъ.